KOMMISSIONEN FOR DE EUROPÆISKE FÆLLESSKABER 
Bruxelles, den 04.06.1997 
KOM(97) 272 endelig udg. 
Forslag til 
RÅDETS BESLUTNING 
om tillægsnormer for lastbiler benyttet til befordring af dyr 
ved over otte timers transporttid 
(forelagt af Kommissionen) 

BEGRUNDELSE 
EF-bestemmelserne om beskyttelse af dyr under transport findes i 
Rådets direktiv 91/628/EØF(1). Dette direktiv er blevet ændret ved direktiv 95/29/EF(2). 
Det fastsættes i artikel 13, stk. 1, at Kommissionen skal udarbejde forslag til Rådet om 
fastsættelse af normer, som transportmidler skal opfylde. 
Kommissionen vil i nær fremtid foreslå penerelle normer for motorkøretøjer og anhængere, 
der anvendes til transport af visse dyr (''.01^(97) ... PE/97/765). 
Der må fastsættes tillægsnormer for lastbiler, der benyttes til befordring af husdyr ved over 
otte timers transporttid, jf. kapitel VII, punkt 3, i bilaget til ovennævnte direktiv. 
Befordring af dyr (herunder tillægsnormer for lastbiler benyttet til befordring af dyrved over 
otte timers transporttid) henhører udelukkende under Fællesskabets kompetence. Den 
foreslåede rådsbeslutning, som er en gennemførelsesbestemmelse til grunddirektivet om 
beskyttelse af dyr under transport, er den enkleste metode til at nå det ønskede mål. 
Efter Kommissionens opfattelse udelukker bestemmelserne i WTO-aftalerne, at disse normer 
anvendes for køretøjer, der kommer fra tredjelande. 
(1) EFT nr. L 340 af 11.12.1991, s. 17. 
(2) EFT nr. L 148 af 30.6.1995, s. 52. £ 
RÅDETS BESLUTNING 
af 
om tillægsnormer for lastbiler benyttet til befordring af dyr 
ved over otte timers transporttid 
RÅDET FOR DEN EUROPÆISKE UNION HAR -
under henvisning til Rådets direktiv 91/628/EØF af 19. november 1991 om beskyttelse af dyr 
under transporta, særlig artikel 13, stk. 1, 
under henvisning til forslag fra Kommissionen(2), og 
ud fra følgende betragtninger: 
der bør fastlægges tillægsnormer for det benyttede transportmiddel i tilfælde, hvor hovdyr, 
kvæg, får, geder og svin transporteres i over otte timer; 
de fleste transporter af de pågældende dyrearter foregår med lastbil; der bør derfor 
fastlægges tillægsnormer, som lastbiler skal opfylde, når de benyttes til befordring af dyr af 
de pågældende arter ved over otte timers transporttid; 
for den slags transporter, der omhandles i denne beslutning, udvider de her fastlagte 
tillægsnormer de yderligere krav, der er stillet i kapitel VII, punkt 3, i bilaget til 
direktiv 91/628/EØF; 
for at sikre dyrenes velfærd bør tiWægsnormerne omfatte særlige pligter med hensyn til især 
adgang til dyrene i vognkassen, forsvarlig ventilation, adskillelse af dyrene ved flytbare 
skillevægge og detaljerede ordninger vedrørende vandtildeling -
(1) EFT nr. L 340 af 11.12.1991, s. 17. Direktivet er senest ændret ved direktiv 95/29/EF 
(EFT nr. L 148 af 30.06.1995, s. 52). 
(2) EFT nr. C 
3 
VEDTAGET FØLGENDE BESLUTNING: 
Artikel 1 
Lastbiler, der benyttes til befordring af hovdyr og kvæg, får, geder og svin i Fællesskabet, skal 
ved transporttider på over otte timer opfylde tillægsnormeme i bilaget. 
Artikel 2 
Denne beslutning anvendes fra dsn 1. januar 1998. 
Artikel 3 
Denne beslutning er rettet til medlemsstaterne. 
Udfærdiget i Bruxelles, den På Rådets vegne 
<f 
BILAG 
Tillægsnormer for lastbiler, der benyttes til befordring af husdyr ved transporttider på over otte 
timer 
1- Strøelse 
1.1 Dyrene skal have forsvarlig strøelse, der kan fjernes, og som giver såvel komfort som 
passende absorption og bortskaffelse af urin og fast gødning. 
2. Foder 
2.1 Lastbilen skal medføre tilstrækkeligt foder af passende slags til at imødekomme 
fodringsbehovene hos de befordrede dyrearter og -kategorier under transporten. 
Foderet skal under transporten være beskyttet mod vejrliget og mod forureninger som 
snavs, støv, olie, urin og fast gødning. Der skal medføres det nødvendige udstyr til at 
blande foderstoffer, som gives dyr i flydende form, og udstyret skal være egnet til 
formålet og holdes rent før og efter brug. Der skal medføres tilstrækkelige mængder 
rent vand og andre passende væsker til blanding af flydende foder. 
2.2 Der skal bruges trug eller kar til fodring af dyrene i vognkassen. Sådant udstyr, der 
medføres af lastbilen, skal være af et sådant omfang og design, at det rækker til at 
imødekomme foderbehovene hos det antal dyr, arter og kategorier, der befordres. 
Fodringsudstyret skal være således udformet, at det kan fastgøres til en stiv del af 
lastbilen, når det er i brug, således at man undgår risikoen for at dyrene ved deres 
bevægelser vælter det. Flytbart fodringsudstyr skal opbevares i en fra dyrene adskilt 
del af lastbilen, når det ikke er i brug. Sådant flytbart udstyr skal fjernes fra 
dyrerummene, når lastbilen er i bevægelse. 
3. Adgang 
3.1 Hvert enkelt rum i vognkassen skal have en udvendig dør eller lem eller en midtergang 
eller anden gang eller anden fri gulvplads som fx ubelagte rum i vognkassen, således 
at ledsagerne kan give dyrene den pasning, de behøver under transporten. 
4. Ventilation 
4.1 Lastbilen skal have forsvarlig ventilation, der kan justeres alt efter temperaturen (inde-
og udetemperatur). 
4.1.1 Lastbilen skal have ventilationsudstyr med en kapacitet til udskiftning af mindst 150 m3 
luft i timen pr. m2 overflade i hele vognkassen, også når lastbilen holder. 
Sådant udstyr skal holdes i god driftstilstand og skal fungere, mens der er dyr i 
vognkassen, så snart hastigheden af luftudskiftningen på grund af lastbilens 
bevægelser falder til under den i første afsnit fastsatte. Det er dog ikke nødvendigt at 
bruge lastbilens ventilationsudstyr, når den er standset et sted, hvor eksternt udstyr 
giver konstant ventilation af tilsvarende kapacitet. 
s~ 
4.1.2 Ventilationsudstyret skal fungere uafhængigt af lastbilens motor. 
4.2 Temperaturen i hvert rum og udetemperaturen skal overvåges og kunne aflæses i 
førerhuset. 
5. Skillevægge 
5.1 Lastbilen skal have skillevægge, så der dannes adskilte rum. 
5.1.1 Skillevæggene skal være af en s^dan konstruktion, at de kan anbringes forskelligt, så 
rummets størrelse kan tilpasses dyrenes særlige behov, type, størrelse og antal. 
6. Vandtildeling 
6.1 Lastbilen skal være udstyret, så den kan tilsluttes vandforsyning under ophold. 
6.1.1 Der skal være drikkeanordninger anbragt i rummene, fx trug, skåle eller nipler, så 
dyrene kan vandes i vognkassen. 
6.2 Hvis lastbilen befordrer svin, skal den medføre tilstrækkeligt vand til vanding under 
transporten. 
6.2.1 Lastbiler, der befordrer svin, skal være udstyret med vandtank(e) med en samlet 
kapacitet på mindst 200 I, som skal være tilsluttet drikkeanordningerne i rummene. 
6.2.2 Svin skal under transport til stadighed have adgang til drikkevand, der tildeles ved 
anordninger, der gør det muligt for dem at drikke til enhver tid. 
6.2.3 Der skal fæstnes et passende antal drikkeanordninger til væggene i hvert enkelt rum, 
således at hvert svin har let adgang til vand. 
é 
ISSN 0254-1459 
KOM(97) 272 endelig udg. 
DOKUMENTER 
DA 03 07 
Katalognummer : CB-CO-97-258-DA-C 
ISBN 92-78-20722-5 
Kontoret for De Europæiske Fællesskabers Officielle Publikationer 
L-2985 Luxembourg 
Q-